open-index/open-wikipedia-markdown huggingface dataset:
Време во Нов Зеланд

} 
|-
|colspan="3"|
 *Времето може да застари поради складирањето на страницата* (превчитај)
|}

Нов Зеланд има две часовни појаси. Главните острови користат  **новозеландско стандардно време (NZST)**,  12 часа понапред од координираното универзално време (UTC), додека пак оддалечените Четемски Острови користат **четемско стандардно време (CHAST)**, 12 часа и 45 минути пред UTC.

Во текот на летото (точни датуми подолу) се практикува летно сметање на времето кога часовниците се поместуваат за еден час нанапред. Така, **новозеландското летно време (NZDT)** е 13 часа понапред од UTC, а **Четемското летно време (CHADT)** е 13 часа и 45 минути понапред од UTC.

Росовата Зависност на Антарктикот го следи новозеландското време (NZST/NZDT), заедно со станиците Мекмердо и Амундсен-Скот.

Покрај ова, Нов Зеланд има зависни територии со две различни часовни појаси кои лежат на другата страна од меѓународната датумска граница:
* Куковите Острови и Токелау се наоѓаат во појасот UTC−10 и не практикуваат летно сметање. Така, тие се 22 или 23 часа зад Нов Зеланд, или со други зборови, новозеландското време без еден ден плус 1 или 2 часа.
* Ниуе UTC−11.

## Летно сметање

Започнувајќи од 2007 г. во Нов Зеланд летното време започнува од последниот ден недела во септември до првиот ден недела во април.

## Стандарди
Стандардот за време во Нов Зеланд е во надлежност на Лабораторијата за мерни стандарди, дел од претпријатието Industrial Research Limited. Точното време се прогласува на повеќе начини, како емитување на тонови на Радио Нов Зеланд, точно време по телефон и мрежен временски протокол (NTP).

## Белешки

## Наводи
* Лабораторија за мерни стандарди  
*  
* Страница за летно сметање на времето - Министерство за внатрешни работи на Нов Зланд  

## Надворешни врски
* „Времемерење“ - Те Ара - Енциклопедија на Нов Зеланд  



Категорија:Географија на Нов Зеланд
Категорија:Нов Зеланд
Нов Зеланд
Европска страчка

**Европска страчка** ()  вид птица од семејството врани со долга, сјајна зеленкаста опашка и сјајни силни крилја.

## Особености
Европската страчка живее во мали јата, со тоа што на преноќувалиштата и на зимските одморалишта можат да се соберат повеќе од 100 птици. Во поголеми групи се здружуваат и на пролет, во текот на додворувањето. Мажјаците им се додворуваат на женките така што ги креваат и спуштаат пердувите на главата и брзо ја шират и собираат опашката. Притоа и се огласуваат на посебен начин. Големите гнезда ги градат високо на дрвјата, тие се со куполеста форма, и се изградени од гранчиња. Во април женките во гнездата снесуваат 5-10 мали јајца.

Се хранат претежно со животинска храна - јајца, мали птици, цицачи и бубачки, но јадат и семки од растенија. 

Главно не избегнуваат населени подрачја и често доаѓаат во близина на луѓе. Мошне се интелегентни и познато е дека крадат сјајни предмети. Од забава, во пар задеваат домашни миленичиња, особено мачки, но и луѓе во паркови и на голф-турнири.

## Страчка во сликарството

Податотека:Die Elster auf dem Galgen.jpg|Страчка на бесилка од Питер Бројгел Постариот
Податотека:La Pie de Monet.jpg|Страчка од Клод Моне


## Наводи

Категорија:Врани
Категорија:Птици на Европа
Категорија:Птици на Македонија
Категорија:Птици на Турција
Категорија:Градски животни
Категорија:Животински таксони опишани од Карл Линеј
Комарец

Телото на комарецот  е тенко и нежно, а на него се наоѓаат долги пипала и сам еден пар крилја.

## Особености
Усните органи на комарецот се претворени во долго рило за бодење, но во целост се развиени само кај женките. Со тоа рило женките бодат различни животни, но и луѓе и ја цицаат нивната крв. Меѓутоа, мажјаците не се хранат со крв, туку со растителни сокови. Тие умираат веднаш по парењето, а женките ги полагаат јајцата во непроточна вода или на влажни места. Од јајцата изчегуваат ларви кои немаат крилја и по некое време се преобразуваат во возрасни, крилати комарци. Комарците се особено чести во тропските подрачја, но живеат насекаде низ светот , до вода. Познати се дури 3100 видови, а многу од нив пренесуваат причинители на маларија, тропска треска, воспаление на мозокот, филаријазис, жолта треска и елефантијаза. Во најголемиот дел од светот маларијата е сузбиена со уништување на комарците, а тоа вршено и со сушење мочуришта и употреба на инсектициди кои ги убиваат.

## Комарците како тема во уметноста и во популарната култура
* „Комарци“ — кус расказ на македонскиот писател Климент Булоски (под псевдонимот Дозгулпмус) од 2008 година.
* „Комарецот и лавот“ — басна на Езоп.
* „Мрежа за комарци“ — кус расказ на македонската писателка Сања Михајловиќ-Костадиновска од 2018 година.
* „Комарец“ — песна на македонската поетеса Љубица Шопова од 2020 година.

## Наводи
Јан Амос Коменски

**Јан Амос Коменски** () — чешки образовен и верски водач. Го претпочитал учењето на латински за да се олесни учењето на европската култура, но нагласувал учење за нешта, а не за граматика. Неговата *Janua Linguarum Reserata* (1631), учебник што опишува корисни факти за светото на латински и чешки, го револуционизирала учењето на латински и била преведена на 16 јазици. Тој, исто така, создал еден од првите илустрирани учебници, *Orbis Sensualium Pictus* (1658).

## Наводи

Категорија:Чешки научници
Категорија:Чешки педагози
Категорија:Чешки писатели
Категорија:Протестантски теолози
Категорија:Апсолвенти на Хајделбершкиот универзитет
Категорија:Писатели на латински јазик
Категорија:Родени во 1592 година
Категорија:Починати во 1670 година
Арамиска Пештера

**Арамиската Пештера** се наоѓа од левата долинска страна на реката Каменица, десна притока на Црна Река. Се состои од десцедентен канал и неколку споредни  канали. Во крајниот јужен, долен дел на пештерата, егзистира пештерско  езеро со должина од 12 метри. и просечна широчина од 2 метри. Измерената  длабочина во езерото достигнува до 5 метри. Пештерата е релативно богата со  украси (саливи, сталактити и сталагмити). Вкупната должина на Арамиската  пештера изнесува 251 метар. Според категоризацијата на пештерите во Македонија, Арамиската Пештера спаѓа во категоријата *Значајни пештери*

## Наводи

Категорија:Пештери во Македонија
Калина Дупка

**Калина Дупка** — пештера која се наоѓа на планината Бистра, во близина на селото Лазарополе. Се состои од еден меандерски канал со должина од околу 300 метри. Во нејзиниот почетен дел истражувана е рецентната пештерска фауна, при што е пронајден ендемски претставник Troglophilus Lazaropolensis. Според категоризацијата на пештерите во Македонија, Калина Дупка спаѓа во категоријата *Значајни пештери*
## Наводи

Категорија:Лазарополе
Категорија:Пештери во Македонија
Црква „Св. Никола“ - Опеница

**Свети Никола** — главна селска црква во охридското село Опеница.

## Историја

Црквата била изградена во 1924 година.

Сепак, постои легенда дека црквата била најпрвин изградена кон крајот на  век, од страна на татко, чие дете било спасено од давење во селската река.

Надворешноста на црквата, како и покривот, биле целосно обновени во 2000 година.

Во јуни 2008 година црквата е осветена.

## Архитектура

Црквата поседувала стар фрескоживопис, кој исчезнал низ времето. Во 2005 година бил изработен нов фрескоживопис од страна на уметникот Драган Ристески од градот Охрид.

## Галерија


Податотека:Црква „Св. Никола“ - Опеница 3.jpg|Влезот во црквата
Податотека:Црква „Св. Никола“ - Опеница.jpg|Камбанаријата
Податотека:Црква „Св. Никола“ - Опеница 5.jpg|Поглед на црквата
Податотека:Црква „Св. Никола“ - Опеница 4.jpg|Апсидата


## Поврзано
* Опеница
* Дебарско-кичевска епархија
* Охридско архијерејско намесништво
* Коселска парохија

## Наводи

## Надворешни врски

* Галерија на слики од осветувањето во 2008

Категорија:Опеница
Опеница
Драчевска Пештера

**Драчевската Пештера** се наоѓа на северните падини на планината Китка, во непосредна близина на селото Вртекица. Сместена е во дол на надморска височина од 700 метри. Отворот се наоѓа во една карпа и е доста голем, со височина од околу 2,5 - 3 метри, а лесно пристапен е првиот дел во должина од 10 метри, каде започнува еден тесен канал низ кој мора да се оди во лежечка положба со провирање со задржан воздух за да се влезе во главната сала. Во нејзиниот  средиштен дел изградена е пештерска сала со 54 м², средна височина на  таваницата до 5 метри. Вкупната должина на пештерата достигнува 130 метри. Во  Драчевската пештера, во нејзиниот почетен дел, регистрирана е рецентна  пештерска фауна. Според категоризацијата на пештерите во Македонија, Драчевската Пештера спаѓа во категоријата *Значајни пештери*.

## Галерија

File:Драчевска Пештера 07.jpg|Поглед на отворот и влезот на пештерата
File:Драчевска Пештера 10.jpg|Поглед на отворот и влезот на пештерата
File:Драчевска Пештера 04.jpg|Поглед на внатрешниот дел од отворот до процепот за главната сала
File:Драчевска Пештера 05.jpg|Поглед на внатрешниот дел од отворот до процепот за главната сала
File:Драчевска Пештера 02.jpg|Поглед на внатрешниот дел од отворот до процепот за главната сала
File:Драчевска Пештера 09.jpg|Поглед на отворот од внатрешната страна
File:Драчевска Пештера 06.jpg|Поглед на отворот од внатрешната страна
File:Драчевска Пештера 03.jpg|Поглед на отворот од внатрешната страна
File:Драчевска Пештера 08.jpg|Поглед на почетниот внатрешен дел


## Наводи

Категорија:Пештери во Македонија
Перлатив

**Перлатив** (скрат. ) „изразува дека нешто се движи 'низ', 'преку', или 'долж' прирокот на означената именка“. Овој падеж се среќава во западноавстралискиот абориџински јазик Куку-Јаланџи и во тохарските јазици.

## Наводи

Категорија:Падежи
Категорија:Зборови што ги нема во ТРМЈ
Ломавренски јазик

**Ломавренскиот јазик** ( „ломаврен“) е речиси изумрен мешан јазик кој го зборува ромскиот народ Боша (Лом) и е произлезен од контактот помеѓу праромскиот и ерменскиот јазик.

## Лингвистички особености
Овој јазик нема родови, но има 7 падежи. Граматиката му е слична на ерменската, но лексиконот (зборовите) е речиси без исклучок индски.

## Наводи

Категорија:Ромски дијалекти
Категорија:Ерменски јазик

Категорија:Јазици во Ерменија
Категорија:Јазици во Азербејџан
Категорија:Јазици во Русија
Категорија:Јазици во Сирија
Источногермански јазици

**Источногерманските јазици** се група исчезнати индоевропски јазици од германското семејство. Единствениот познат пишан источногермански јазик е готскиот. Покрај овој, во источногерманските јазици спаѓаат вандалскиот, бургундскиот и кримскоготскиот. Се сметка дека кримскиот готски се одржал сè до XVIII век.

Според Јордан, Прокопиј, Павле Ѓаконот и други летописци, но и според линвгистичките наоди (вид. Готски јазик), топонимите, и археолошките наоди, се смета дека источногерманските племиња кои ги говореле овие јазици дошле од Скандинавија и го населиле подрачјето помеѓу реките Одра и Висла во периодот околу 600 - 300 п.н.е. Впрочем, скандинавското влијание во Померанија и северна Полска од периодот III натаму било толку силно, што овој регион понекогаш се смета за дел од културата на нордиското бронзено време (Dabrowski 1989:73).

Постојат археолошки и топонимни докази дека Бургундите живееле на островот Борнхолм во Данска (нордиски: *Borgundarholm*).

Источногерманските племиња биле во сродство со северногермански племиња, ја напуштиле Скандинавија и се населиле источно од Елба (Вандали, Бургунди, Готи, Руги и други).

## Поврзано
*Западногермански јазици
*Северногермански јазици

## Белешки и наводи

## Наводи
*Dabrowski, J. (1989) Nordische Kreis und Kulturen Polnischer Gebiete. *Die Bronzezeit im Ostseegebiet. Ein Rapport der Kgl. Schwedischen Akademie der Literatur, Geschichte und Altertumsforschung über das Julita-Symposium 1986*. Ed Ambrosiani, B. Kungl. Vitterhets Historie och Antikvitets Akademien. Konferenser 22. Stockholm. ISBN 91-7402-203-2
*Demougeot, E. *La formation de l'Europe et les invasions barbares*, Paris: Editions Montaigne, 1969–74.
*Kaliff, Anders. 2001. *Gothic Connections. Contacts between eastern Scandinavia and the southern Baltic coast 1000 BCE &ndash; 500 CE*. 
* Musset, L. *Les invasions: les vagues germanique*, Paris: Presses universitaires de France, 1965.
* Nordgren, I. 2004. *Well Spring of The Goths. About the Gothic Peoples in the Nordic Countries and on the Continent*.


Категорија:Мртви јазици во Европа
Коњот и неговото момче

***Коњот и неговото момче*** () е фантастичен роман напишан од К. С. Луис во 1954 година. Ова е петтата книга издадена под серијалот Хрониките на Нарнија, иако според хронологијата на случувањата во книгите оваа книга е трета во серијалот. *Коњот и неговото момче* е единствената книга од серијалот во која не се појавуваат деца од нашиот свет како главни ликови иако кралот Едмонд, кралицата Луси и кралицата Сузан се појавуваат во книгата како споредни карактери. Високиот крал Питер не се појавува во книгата, иако е спомнат повеќепати од другите ликови.

Категорија:Книги за Хрониките на Нарнија
Вандалски јазик

**Вандалски јазик** — исчезнат германски јазик, веројатно близок на готскиот. Вандалите,  Хаздинзите и Силинзите се населиле во Галеција (северна Португалија и Галисија) и во јужна Шпанија, по примерот на другите негермански народи (Визиготите, Аланите и Свевите), пред да се населат во Северна Африка во 429 г.

За вандалскиот јазик имаме многу оскудни податоци кои главно се состојат од мал број на лични имиња од вандалско потекло во шпанскиот јазик. Името на покраината Андалусија води потекло од Вандалите, а под маварска власт (VI-XV век) регионот се нарекувал „ел-Андалус“.

Во XVI, XVIII и XIX век се верувало дека Словенците во Прекмурје, Шомоѓ и Ваш се потомци на Вандалите. Во документите на унгарски, латински и други јазици, прекмурскиот јазик (дијалектот на унгарските Словенци и Прекмурјето) се нарекувал „вандалски јазик“.

## Поврзано
* Прекмурски дијалект
* Унгарски Словенци
* Прекмурје

## Наводи

Категорија:Источногермански јазици
Категорија:Мртви јазици
Јазик
Категорија:Јазици изумрени во 6 век
Бургундски јазик (германски)

**Бургундски јазик** — изумрен источногермански јазик што го говореле Бургундите во југоисточна Галија сè до V век.

За овој јазик имаме мошне оскудни сознанија. Зачувани се извесни лични имиња. Некои денешни локални дијалектизми водат потекло од древниот бургундски јазик, но не е лесно да се разликуваат од другите германизми, особено заради нивниот современ облик. Не се знае со сигурност во која мера бургундскиот јазик извршил влијание врз денешните франкопровансалски дијалекти во Бургундија откако таа станала покраина на кралството Франција.

## Нсводи

Категорија:Источногермански јазици
Категорија:Мртви јазици
Бургундски јазик

**Бургундски јазик** може да се однесува на:

* Бургундски јазик (германски)
* Бургундски јазик (романски)
Еремија

[мини|Еремија, детаљ од фреска на Микеланџело во [Систинска капела|Систинската капела, 1512 г.]]

**Еремија** (хебрејски: יִרְמְיָה, *Yirmĭyahu*; роден, најверојатно, по 650 п.н.е. во Анатот, Јудеја — ~570 п.н.е., Египет) — еврејски пророк и реформатор, автор на „*Книгата за Еремија*“. Роден во религиозно семејство во село во близина на Ерусалим, почнал да проповеда околу 627 година п.н.е., обвинувајќи ги своите граѓани за неправда и лажно обожување и повикувајќи ги да се подобрат. Тој точно го предвидел уништувањето на Јудеја од страна на Вавилон. По падот на Ерусалим, во 586 година п.н.е. и откако големиот дел од неговото население било протерано во егзил, тој останал бидејќи бил под заштита на својот нов гувернер. Кога гувернерот бил убиен, Еремија бил однесен во Египет од Евреите, кои се плашеле од одмазда, и останал таму сè до својата смрт. Неговото најзначајно пророштво се однесувало на времето кога Господ ќе направел нов договор со Израил.
[мини|Прозорец во Келнската катедрала со прикаѕ на пророците [Исаија (лево) и Еремија (десно)]]


Категорија:Светци од Стариот завет
Категорија:Коптски православни светци
Категорија:Личности од Стариот завет
Категорија:Библиски пророци
Категорија:Машки имиња
Категорија:Старозаветни пророци
Кондор

**Кондор** — голема птица-мршојадец од Новиот Свет кој го сочинуваат два вида: Андскиот кондор и Калифорнискиот кондор.

## Особености

Две од најголемите птици што летаат, секоја со должина од околу 130&nbsp;cm и тежина од 10&nbsp;кг. И двете се хранат со мртви животни. Андскиот кондор (*Vultur gryphus*) кој се наоѓа од тихоокеанското крајбрежје во Јужна Америка до високите Анди, има малку подолги крилја (3 m) и е црн со бели пердуви околу вратот и розова глава, врат и гуша. Калифорнискиот кондор (Gymnogyps cxalifornianus) речиси е црн со бели делови од крилјата, гола жолта глава и црвен врат и гуша. Бил речиси изумрен во 80-тите години на XX век, по што, како чекор на заштита, речиси секој калифорниски кондор бил уловен; внимателната грижа неодамна довела до ослободување на десетици кондори во дивината.

## Кондорот како тема во уметноста и во популарната култура
* „Летот на кондорот“ (*El Condor Pasa*) - песна на американското дуо Пол Сајмон и Арт Гарфанкел од 1970 година.

## Наводи

Категорија:Птици
Категорија:Птици од Новиот Свет
Operation Thunderstorm

***Operation Thunderstorm*** (*се чита: оперејшн тундерсторм*) е пукачка видеоигра од прво лице со затворен крај, изработена и издадена од страна на City Interactive за компјутер.

## Приказна
Во летото 1942 Третиот Рајх е на врвот на својата моќ. Производството на ново оружје се зголемува и воените машини се со полна моќ. Обединетото Кралство е на работ на својот опстанок-бомбашките напади на градовите и поморската блокада ја оневозможуваат испораката на оружје, муниција и храна.
Играчот е ставен во улога на Јан Мортир, таен агент на британската разузнувачка служба и има задача да ги убие: министерот за пропаганда - Јозеф Гебелс, Херман Геринг - министерот за авијација, главниот идеолог за расни теории - Хајнрих Химлер и да го уништи тајното оружје на германците - ракетата Фау-2.

[мини|Играчот држи [Karabiner 98k|Kar98]]

## Наводи

Категорија:Видеоигри
Лакомец

**Лакомецот** () е осамен, лаком месојадец, кој лови ноќе.

## Особености
Живее во северните шуми низ светот. Лакомецот е долг 65-90 см, висок 36-45 см, тежи 9-30 кг; бушавата опашка му е долга 13-26 см. Неговото тело е силно и набиено, како тело на мечка, а прекриено е со долго, густо крзно. Лакомците се мошне агресивни и храбри борци. Благодарејќи на силните раце и нозе и широките стапала можат брзо да трчаат по снег. Освен тоа, можат да се качуваат по дрвја и извонредно пливаат. Можне се издржливи, и одеднаш можат да претрчаат 10-15 км, а дневно претрчуваат и по 50 км. Нивната исхрана е разновидна, се хранат со елени, зајаци, глодачи и птици, но и со јајца и бобинки, како и со мрша. Лакомците не спијат зимски сон, туку се активни преку целата година. Брлози прават меѓу корења, под карпи или ги копаат во снежни наноси. Женките котат млади дури еднаш во две години, а потоа 8-10 недели ги хранат со своето млеко и остро ги бранат.

## Наводи

Категорија:Куни
Категорија:Зборови што ги нема во ТРМЈ
Категорија:Животински таксони опишани од Карл Линеј
Комодски варан

**Комодскиот варан** или **комодски змеј** () е најголемиот жив гуштер *Варанус комоденсис*, член на гуштерите со околоп од фамилијата *Варанида*. Тие живеат на островот Комодо и уште на неколку соседни острови во Индонезија. Речиси доведени до истребување, тие се заштитени во денешно време. Комодските варани растат до 3 метри во должина, достигнуваат до 135&nbsp;кг во тежина, а можат да живеат до 100 години. Копаат јами за живеење кои достигнуваат длабочина до 9 метри. Мршите се нивната главна исхрана, но возрасните честопати јадат и помали примероци од комодските варани. Можат брзо да трчаат, повремено напаѓајќи и убивајќи луѓе.

Гуштерот се пари еднаш годишно и тоа само во периодот јули и август се парат 3 мажјаци и 1 женка. Јајцата сенесат во специјална ископана дупка направена посебно за јајцата,потоа женката лежи на нив 9 месеци кога ќе се изведат од јајцата ти излегуваат од јацата просечната должина им изнесува 35 см. Веднаш по излегувањето од земјата малите се селат на повисоките дрва за да се заштитат самите себеси од разни животни и секако мајката.

## Наводи
Стивен Шнајдер

**Стивен Х. Шнајдер** ( -  г.) бил професор по биологија на животната средина и климатски промени на Универзитетот Стенфорд, кодиректор на Центарот за животна средина за наука и политика (Center for Environment Science and Policy) на Фримен Спољи институтот за меѓународни студии (Freeman Spogli Institute for International Studies) и виш соработник во Стенфорд Вудс институтот за животна средина (Stanford Woods Institute for the Environment). Шнајдер бил консултант на федералните агенции и на Белата куќа, во админиистрациите на Никсон, Картер, Реган, Џорџ Х.В. Буш, Клинтон, Џорџ В. Буш и на Обама.

Неговите истражувања вклучуваат моделираања на атмосферата, климатските промени, и "односот на биолошките системи за глобалните климатски промени." Шнајдер бил основач и уредник на списанието *Climatic Change*  и автор или соавтор на над 450 научни трудови и други публикации. Тој бил координативен водач на Работната група II на Intergovernmental Panel on Climate Change (IPCC). Бил ангажиран и во дргги меѓународни комисии, организиации и проекти.

Во текот на 1980-тите, Шнајдер појави како водечки светски поборник за остро намалување на емисиите на стакленички гасови за борба против глобалното затоплување.

## Награди
* 1992 MacArthur Fellow "Genius Award".
* 2002 Elected to the National Academy of Sciences.
* Chair of the American Association for the Advancement of Science’s Section on Atmospheric and Hydrospheric Sciences (1999–2001).
* Received a collective Nobel Peace Prize for his joint efforts with the IPCC (Intergovernmental Panel on Climate Change) (2007).

## Литература

## Дополнителна литература
*
*

## Надворешни врски
*              
* Biography of Dr. Schneider (on his own website) 
* Dr. Schneider talks about media distortions of climate research.  Audio, November 2009. 
* Dr. Schneider's 1997 testimony to the U.S. Senate.
* Biography of Dr. Schneider at Stanford University's Woods Institute 
* Climate Tipping Points Video comment by Dr. Schneider, Allianz Knowledge, May 2008 
* Exchange between Schneider and Richard Lindzen is no longer available on the CATO Institute web site, but is available on the Internet Archive 
* Stanford Woods Institute for the Environment 
* New York Times announcing his death
* — Radio Interview with Stephen Schneider on the Australian emissions trading scheme.

Категорија:Американски научници
Категорија:Американски биолози
Категорија:Членови на Националната академија на науките на САД
Владичин Хан

**Владичин Хан** — град и седиштето на истоимената општина, Пчињски Управен Округ, Србија. Според пописот во 2022, самото место имало 7.343 жители, а општината броела 17.532 жители. Овој град е сместен долж главната магистрала Белград—Ниш—Скопје—Солун (Европски пат E75).

Во селото Врбово кај Владичин Хан е роден пејач на народната музика Станиша Стошиќ, нарекуван *татко за јужњачки мелос* (торлачки) и српски *[[Лучано Павароти|Павароти]]*.

## Населени места
Општината Владичин Хан ги опфаќа следниве населени места: Балиновце, Бачвиште, Белановце, Белишево, Богошево, Брестово, **Владичин Хан**, Врбово, Гариње, Горно Јабуково, Грамаѓе, Декутинце, Долно Јабуково, Дупљане, Житораѓе, Зебинце, Јагњило, Јастребац, Јовац, Калиманце, Кацапун, Козница, Копитарце, Костомлатица, Кржинце, Кукавица, Куново, Лебет, Лепеница, Летовиште, Љутеж, Мазараќ, Манајле, Мањак, Мртвица, Островица, Полом, Прекодолце, Прибој, Равна Река, Рдово, Репинце, Репиште, Ружиќ, Солачка Сена, Срнеќи Дол, Стубал, Сува Морава, Теговиште, Урвич, Џеп.

мини|центар|200п|Општина Владичин Хан во карта на Србија

## Демографија
Етничкиот состав на општината е следниов:

## Познити личности
* Бобан Марковиќ, српски музичар и трубач
* Предраг Бубало, српски политичар и поранешни министер

## Поврзано
* Пчињски Управен Округ
* Јужна Србија

## Наводи

## Надворешни врски
* Vladičin Han Vesti 
* Центар за културне делатности, туризам и библиотекарство општине Владичин Хан 

Категорија:Градови во Јужна Србија
Категорија:Општини во Јужна Србија

Категорија:Пчињски Управен Округ
Список на градови во Обединетото Кралство

Ова е **список на градови во Обединетото Кралство** (во 2010 г.) Во графата насловена како „(Епархиска) катедрала“ се прикажани епархиските катедрали кои биле критериум за доделување на статусот на град (*city*) сè до 1888 г. Оттогаш па натаму присуството на катедрала повеќе не играло улога во определувањето на градскиот статус и затоа местата што станале градови по 1888 г. се означени со „—“ во тоа поле. Од 1888 г. наваму катедрали изградиле Бирмингем, Брадфорд, Дарби, Лестер, Њупорт, Портсмут и Шефилд, а во 1922 г. кон Кадриф било припоено подрачјето кајшто се наоѓала Ландафска катедрала и со тоа станала дел од градот. Во Ирска присуството на катедрала никогаш не претставувало достатен критериум за доделување на статус на град (освен во случајот на Арма).

Официјално, во Обединетото Кралство постојат 66 градови.

## Англија

## Велс

## Северна Ирска

## Шкотска

## Поврзано
* Населени места во Обединетото Кралство

## Наводи
* Наводи и белешки на истоветната англиска статија 

*Список
Обединето Кралство
Обединето Кралство
Градови
Обработка на текст

**Обработката на текст** претставува создавање на документи со помош на обработувач на текст. Ова може да се однесува и на напредни стенографски техники, напати во наменски ситуации со помош на посебна машина за пишување.

## Поврзано
*Обработувач на текст

## Надворешни врски
*Business-Software-Books.us  - Збирка од книги за програми за обработка на текст за бесплатно преземање.
* „Сеќавање на канцеларијата на иднината: Обработка на текст и автоматизација во канцеларијата пред времето на личниот сметач“ - Опширна историја на раните замисли за обработката на текст, машинската и програмската опрема и нивната употреба.

Категорија:Обработувачи на текст
Категорија:Сметачки поими
Категорија:Статии за широки поими
Ерикур (Горна Сона)

**Ерикур** (фр. *Héricourt*) — општина во департманот Горна Сона во регионот Бургундија-Франш Конте, источна Франција.

## Поврзано
* Општини во Горна Сона

## Наводи
* INSEE 

Категорија:Општини во Горна Сона
Малајски Полуостров

десно|мини|250п|Малајскиот Полуостров (со темнозелено) во рамките на југоисточна Азија

**Малајскиот Полуостров** ( = „Малајска Почва“, ) е полуостров во југоисточна Азија. Се протега приближно во правец север-југ и завршува во најјужниот дел на континентална Азија. На полуостровот се наоѓаат државите Бурма, Малезија, Сингапур и Тајланд.

Титивангсанските Планини се дел од системот наречен Тенасеримски Ридови. Тие го образуваат најјужниот дел на централниот планински масив кој се протега од Тибет, преку теснецот Кра (најтесниот дел на полуостровот), па навлегува во Малајскиот Полуостров. Малачкиот Проток го дели Малајскиот Полуостров од индонезискиот остров Суматра, додека пак јужното крајбрежје е одделено од островот Сингапур со Џохорскиот Проток.

## Наводи

## Поврзано
* Малајски архипелаг

Категорија:Полуострови во Азија
Категорија:Југоисточна Азија
Категорија:Географија на Тајланд
Категорија:Географија на Малезија
Категорија:Географија на Мјанмар
Категорија:Тајландски Залив
Категорија:Малајски Архипелаг
Вајлерсвист

**Вајлерсвист** (герм. *Weilerswist*) — општина во округот Ојскирхен во сојузната покраина Северна Рајна-Вестфалија, Германија. Местото е распослано на ридскиот венец Ајфел, околу 10 километри северно од градот Ојскирхен, а 20 километри југозападно од Келн.

## Наводи

Категорија:Општини во Северна Рајна-Вестфалија
Категорија:Ојскирхен (округ)
Знаме на Велигденскиот Остров

мини|250п|десно|Знамето на Велигденскиот Остров

**Знамето на [[Велигденскиот Остров]]** или **Рапа Нуи** има бела позадина со црвено „реимиро“, вид укранска дрвена рапанујска резба што ја носеле жените. Усвоено на 9 мај 2006 г.

## Наводи



Категорија:Велигденски Остров
Велигденски Остров
Боровидни

**Боровидни** (науч. *Pinales* или *Coniferales*) — ред на растенија од класата Четинари која ги содржи современите претставници кедар, бор, ела, смрча, ариш, секвоја, чемпрес, смрека и други. Меѓутоа, познати се и неколку фосилни иглолисни растенија кои не припаѓаат во овој ред.

Посебна одлика на овие растенија е репродуктивната структура позната како шишарка.

Порано тиса била сместувана во свој посебен ред (*Taxales*), но скорешните генетски истражувања покажаа дека таа е монофилетска со другите иглолисни растенија, па затоа денес систематската положба и е во овој ред.

## Наводи

* Ред боровидни (''Pinales'')  — Zipcodezoo 


Категорија:Иглолисни
Критично загрозен вид

**Критично загрозен вид** е најризичната категорија на Црвениот список на МСЗП за диви животни. Ова подразбира дека бројноста на видот се има намалено (или ќе се намали) за 80% во текот на три генерации.

Бидејќи МСЗП не го смета еден вид за изумрен сè додека не се направи посебно опширно истражување, видовите кои можеби се изумрени сепак се водат како „критично загрозени“. За ваквите случаи предложена е нова идеална категорија „можеби изумрен“.

## Поврзано
* Критично загрозени видови на Црвениот список на МСЗП - подредено по таксономски ранг
* :Категорија:Критично загрозени видови на Црвената список на МСЗП - список по азбучен редослед

## Наводи
Радиновац

**Радиновац** — село во општина Лебане, Јужна Србија. Според пописот во 2022 г. населението броело 43 жители.

## Демографија
Во Радиновац живеат 54 полнолетни лица, а просечната старост на населението изнесува 38,4 години (40,8 за мажи и 36,5 за жени). Местото има 23 домаќинства, а просечниот број на членови по домаќинство изнесува 3,26.

Населението во потполност се состои од Срби (според пописот од 2002 г.), а во последите три пописи бројот на населението бележи пад.

## Наводи

Категорија:Лебане
Категорија:Населени места во Јужна Србија
Ванила (растение)

**Ванилата** (лат. *Vanilla*) е род на орхидеи кој во себе вклучува 110 видови на монокотиледони и многугодишни растенија. Од некои видови (во прв ред *[[Рамнолисна ванила|Vanilla planifolia]]*) се добива ароматичното соединение со исто име. Името доаѓа од шпанскиот збор *vainilla*, што во превод значи *вагина*. Ванилата е распространета во тропските и суптропските зони. Постојат видови во Западна Африка, Нова Гвинеја, како и во тропските зони на Америка и Азија. За татковина на ванилата се сметаат Мексико и околните региони - таму се наоѓаат единствените опрашувачи на ова растение. Во останатите делови на светот каде ванилата се одгледува, овој процес се извршува по вештачки пат.

Ванилата била позната и почитувана и од страна на Ацтеките кои правеле специјален напиток од неа - смеса од какаови зрна, ванила и мед, која била сметана за моќен афродизијак. Во 16 век ванилата е пренесена во Европа од страна на Шпанците.

Растението по својот хабитус претставува многу долга лијана. Со тек на времето и еволуцијата, кај некои видови исчезнува лисната маса и остануваат единствено долгите стебла. Цветовите се најчесто бели или белозеленкасти, поретко зеленкасти или жолти.

Есенцијата од ванила се добива по пат на филтрација со алкохол и вода на раздробените зрна, слично како при производството на кафе. Ванилината есенција е многу силна. Таа има голема примена и надвор од кулинарството. Таа се користи при подготовката на парфеми, пури и ликери.
center|thumb|600px|Цвет од ванила.
## Систематика

Систематиката на родот *Vanilla* е нејасна. Ова е делумен список на видови или синоними:

* *[[Vanilla albida]]*
* *[[Vanilla aphylla]]* – Безлисна ванила
* *[[Vanilla barbellata]]* – Мала брадеста ванила
* *[[Vanilla chamissonis]]* – Чамисова ванила
* *[[Vanilla claviculata]]*
* *[[Vanilla dilloniana]]* – Дилонова ванила, "безлисна ванила"
* *[[Vanilla edwallii]]* – Едвалова ванила
* *[[Vanilla mexicana]]* – Мексиканска ванила
* *[[Vanilla odorata]]* 
* *[[Vanilla phaeantha]]* – Лисната ванила
* *[[Vanilla pilifera]]*
* *[[Vanilla planifolia]]* – Рамнолисна ванила, тахитска ванила, "Западноиндиска ванила"
* *[[Vanilla poitaei]]* – Поатоова ванила
* *[[Vanilla pompona]]* – Помпонска ванила, Гваделупска ванила, "Западноиндиска ванила"
* *[[Vanilla siamensis]]* – Тајландска ванила

## Наводи


Категорија:Орхидеи
Te Amo

„**Te Amo**“ е песна која ја изведува барбадоската Поп/Р&Б пејачка Ријана. Напишана е од страна на Микел С. Ериксен, Тор Ерик Хермансен, Џејмс Фонтлерој и самата Ријана, во продукција на StarGate. Кога станува збор за текстот, во него се зборува за жена која е дел од страстите на Ријана. Песната претставува трет меѓународно издаден сингл, а петти од сите вкупно издадени од нејзиниот четврти студиски албум *[[Rated R]]*. Песната беше изведена на 22 мај 2010, на Big *Weekend Music Festival* на BBC Радио 1.

## Наводи

Категорија:Песни на Ријана
Панкрациум

Родот **панкрациум** (лат. *Pancratium*) обединува околу 18 видови на многугодишни, тревести растенија чие природно распространување е на бреговите на Средоземно Море, тропска Азија и Африка, но и на Канарските Острови. По југозападните брегови на Црното Море се среќава видот *[[Песочен лилјан|Pancratium maritimum]]*, попознат како песочен лилјан. Тој е загрозен вид, бидејќи стаништата на кои вирее редовно се уништуваат поради туризмот. Панкрациумот е многу близок со другите два родови - хименокалис и исмене, па затоа тие често се мешаат. Припаѓа на фамилијата на кокичиња.

## Изглед

Лисјата се зелени, глатки на периферијата и имаат паралелна нерватура. Цветовите се снежнобели со голем жолт или мал зеленикав центар. Имаат многу пријатна арома и се собрани во соцветија од по неколку цветови. Поседуваат 6 венечни ливчиња и инка во центарот, која кај некои видови е членеста, видоизменета и свртена наназад. Прашниците се 6 и се жолти или белузникави. Излегуваат од центарот на цветот, се лизгаат по работ на инката и штрчат од нејзиниот раб. Плодникот исто така поаѓа од центарот, но за разлика од прашниците, тој продолжува по права линија без да се допира со инката (освен ако не натежне). Кај некои видови е подолг од прашниците, додека кај други е покус. 

Самите растенија достигнуваат различни големини кај различните видови - можат да се и многу ситни, но и распоредени во големи групи. Како и кај останатите претставници од кокичињата, подземниот орган на панкрациумот е луковица. Семињата се големи и црни.

## Панкрациумот и човекот

Името на родот е дадено од Карл Лине. Името *pancratium* доаѓа од грчкиот јазик и значи моќ. Растението веројатно е наречено така поради екстремната животна средина во која спокојно вирее. Панкрациумот има многу декоративни квалитети, но ретко се одгледува, бидејќи доста од видовите се загрозени, а понекогаш бараат посебни услови на одгледување. 

Интересно е дека на островот Крит се пронајдени фрески од праисторијата на кои бил насликан панкрациумот. 

## Систематика

Родот ***Pancratium*** ги вклучува следните видови:

## Наводи


Категорија:Кокичиња
Кемпбелови Острови

мини|250п|десно|Местоположбата на Кемпеловите Острови во однос на Нов Зеланд и другите надворешни острови
**Кемпбеловите Острови** (англ. *Campbell Islands*) се група подантарктички острови кои му припаѓаат на Нов Зеланд. Архипелагот зазема вкупна површина од 113,31 км2 и се состои од поголемиот Кемпбелов Остров (112,68 км2) и неколку помали островчиња, од кои попознати се Дент (0,23 км2), Островот на Жанета Марија (0,11 км2), Фоли, Жакмаровиот Остров (0,19 км2) и островот Моноваи (0,08 км2)1. Од еколошки аспект, тие претставуваат дел од екорегионот на т.н. подантарктичка островска тундра на Антиподите.

Ова островска група е една од петте подантарктички архипелази, заеднички прогласени за светско наследство на УНЕСКО.

## Географија

Архипелагот се состои од следниве острови:

* Кемпбелов Остров ()
* Дент ()
* Жакмаров Остров ()
* Фоли

## Поврзано
* Новозеландски Подантарктички Острови
* Оддалечени острови на Нов Зеланд

## Наводи
1http://www.notornis.org.nz/free_issues/Notornis_52-2005/Notornis_52_3_143.pdf 

## Надворешни врски
* Карта на Кембпелобвите Острови со неколку околни островчиња 

Категорија:Оддалечени острови на Нов Зеланд
Категорија:Подантарктички острови
Категорија:Архипелази во Нов Зеланд
Категорија:Архипелази во Јужниот Океан
Мурански јазици

**Муранските јазици** сочинуваат мало јазично семејство кое се зборува во бразилската држава Амазон.

## Поделба
Муранските јазици опфаќаат четири јазика:

# мурански јазик *†*
# Пирахаски јазик 
# Бохурски јазик *†*
# Јахахиски јазик *†*

Поголем ден од муранските јазици денес се изумврени поради големата екпанзија на бразилскиот португалски јазик, но и поради малиот број на говорници на овие јазици. Денес, муранскиот, бохурскиот и јахахискиот се исчезнати јазици. Пирахаскиот денес се зборува од околу 300 луѓе во осум села.

## Поврзано
* Пирахаски јазик
* Бразил
* Староседелски јазици во Америка

## Надворешни врски
* PROEL: Мурански јазици
* Ethnologue: Пирахаски јазик

## Користена литература
* Campbell, Lyle. (1997). *American Indian languages: The historical linguistics of Native America*. New York: Oxford University Press. ISBN 0-19-509427-1.
* Kaufman, Terrence. (1994). The native languages of South America. In C. Mosley & R. E. Asher (Eds.), *Atlas of the world's languages* (pp.&nbsp;46–76). London: Routledge.

Категорија:Мурански јазици
Катукински јазици

**Катукинските јазици** сочинуваат јазично семејство кое се зборува во јужноамериканската држава Бразил.

## Поделба

Ова јазично семејство е составено од три јазика:

* Канамарски јазик
* Катавишки јазик
* Катукински јазик

## Поврзано
* Бразил
* Староседелски јазици во Америка

Категорија:Јазици во Бразил
Категорија:Индијански јазици во Јужна Америка
Птичје млеко

**Птичје млеко** (лат. *Ornithogalum*) — единствениот род од племето ***Ornithogaloideae*** од потсемејството *[[Scilloideae]]*. Ботаничкото име на ова племе е изведено од грчките зборови *ornis* што значи *птица* и *gala* што означува *млеко*. Распространетп во Европа, Западна Азија и Африка.

## Опис

Ова се многугодишни тревести растенија. Тие се отровни (содржат карденолиди од типот на конвалатоксин и конвалозид). Овие геофити образуваат луковици. Неколкуте базални листови се едноставни, тревести и меснати. Лисните рабови можат да бидат мазни или влакнести.

Две или повеќе цветови се наоѓаат заедно во вид на гроздести соцветија. Во соцветијата се среќаваат мали мембранозни прицветници. Цветовите се хермафродитни и радијално симетрични. Постојат шест прашници и три споени плодни листови кои образуваат шестделен плодник. Столпчето е кратко со едно- или триделна стигма. Во капсулестите плодови созреваат сферични или јајцевидни семиња.

## Видови

Родот се состои од околу 200 видови (34 во Европа).
 
* *[[Ornithogalum amphibolum]]*
* *[[Ornithogalum angustifolium]]* 
* *[[Ornithogalum arabicum]]* 
* *[[Ornithogalum armeniacum]]* 
* *[[Ornithogalum atticum]]*
* *[[Ornithogalum boucheanum]]*
* *[[Ornithogalum caudatum]]* Ait.  
* *[[Ornithogalum comosum]]* 
* *[[Ornithogalum concinnum]]*
* *[[Ornithogalum costatum]]*
* *[[Ornithogalum creticum]]*
* *[[Ornithogalum dubium]]*
* *[[Ornithogalum exaratum]]*
* *[[Ornithogalum exscapum]]*
* *[[Ornithogalum fimbriatum]]*
* *[[Ornithogalum fischeranum]]*
* *[[Ornithogalum gussonei]]* 
* *[[Ornithogalum montanum]]*  
* *[[Ornithogalum monticola]]*   
* *[[Ornithogalum narbonense]]* 
* *[[Ornithogalum nutans]]* L. 
* *[[Ornithogalum oligophyllum]]*
* *[[Ornithogalum oreoides]]*
* *[[Ornithogalum orthophyllum]]*
* *[[Ornithogalum ponticum]]*
* *[[Ornithogalum prasinantherum]]*
* *[[Ornithogalum pyramidale]]*
* *Ornithogalum pyrenaicum* L.  
* *[[Ornithogalum refractum]]*
* *[[Ornithogalum reverconii]]*
* *[[Ornithogalum sibthorpii]]*
* *[[Ornithogalum sphaerocarpum]]*   
* *Ornithogalum umbellatum* L.

## Наводи


Категорија:Скриеносеменици
Категорија:Таксони опишани од Карл Линеј
Мовимајски јазик

**Мовимаски јазик** — староседелски јазик во Боливија кој се зборува од околу 1400 луѓе во департманот Бени. Овој јазик се смета за изолиран јазик и нема докази дека е поврзан со некој друг јазик.

## Фонологија
Мовимаскиот има 5 самогласки:

 и  наликуваат на  и , одошто на  и . Самогласките имаат фонетска вредност на должина. Мивимаскиот јазик нема тон.

Гласовите  и   се присутни само кај странски зборови.

## Наводи

## Поврзано
* Боливија
* Староседелски јазици во Америка

## Надворешни врски
* Мовимаски јазик на Rosetta Project 
* World Atlas of Language Structures за мовимаскиот јазик

Категорија:Јазици во Боливија
Категорија:Индијански јазици во Јужна Америка
Категорија:Изолирани индијански јазици
Карахаски јазик

**Карахаскиот јазик** или познат и како **инаски јазик**  — староседелски јазик кој се зборува во Бразил во 30 села од околу 3000 луѓе. Овој јазик е составен од следните дијалекти: северен карахаски, јужен карахаски, шамбиоа и хавае. Карахаскиот има женски и машки говор, каде машкиот говор не го користи гласот /k/ кој се изговара од страна на жените.

## Користена литература
* Ribeiro, Eduardo Rivail. (2002) "Direction in Karajá". In Rosa María Ortiz Ciscomani, ed., *Vi encuentro internacional de lingüística en el noroeste.* 
* Ribeiro. (2000) "[ATR] vowel harmony and palatalization in Karajá". *Santa Barbara Papers in Linguistics.* **10**: *Proceedings of  2000.* pp.&nbsp;80–89.

## Поврзано
* Староседелски јазици во Америка
* Бразил

## Надворешни врски
* Караха 

Категорија:Јазици во Бразил
Категорија:Индијански јазици во Јужна Америка
Меркерк

**Меркерк** — град во Холандија и се наоѓа во провинцијата Јужна Холандија. Меркерк е дел од Цедерик, и се наоѓа околу 9 километри северно од Горинхем.
Во 2001 градот имал 2.281 жител. Статистичката област Меркерк, ги вклучува и околните села и има населено околу 2.310 жители.

## Историја

Не се знае многу за раната историја на Меркерк. Според некои извори, градот за првпат се споменува во свештенички документ, напишан во 1266 или 1267 година. Потеклото на името „Meerkerk“ не е познато, веројатно е дека тоа произлегува од „De Kerk Bij Het Меер“, со значење „Црквата од страна на езерото“, што се однесува на неколку мали ленти на земјиштето што се викаат „Het Meep“(Езеро).

thumb|200px|left|Меркерк во 1866.

Во раните векови од своето постоење Меркерк има важна улога во регионалниот сообраќај, поради својата поволна местоположба покрај реката Viaanse Vaart. За време на Француската окупација на Холандија во 19 век Наполеон Бонапарт наредил изградба на голема патна врска меѓу Париз и Амстердам,која минува низ Меркерк.

Според легендата, Наполеон Бонапарт, за време на својата официјална посета на Холандија поминал извесно време во Меркерк. Главниот пат бил направен од страна на војската на Наполеон, и тогаш за првпат е изграден пат од камен во тој регион.

Меркерк била посебна општина сè до 1986 година, кога станува дел од Цедерик.
Од 1886 година низ Меркерк поминува каналот Цедерик. На тој начин се одржува важноста на општината во однос на  регионалниот сообраќај. До крајот на Втората светска војна општината ги проширува своите граници, па така се зголемува веројатноста населението да се зголеми на некои 2.500 жители.

Категорија:Градови во Холандија
Категорија:Населени места во Утрехт (покраина)
Гаврански лук

**Гаврански лук** (лат. *Gagea*) е име на род на тревести многугодишни луковичести растенија од фамилијата на лилјаните, распространети во умерените области на Евроазија, а исто така и во Северна Африка.

Своето научно име овој род го добил во чест на сер Томас Гејџ (, 1781—1820) - англиски ботаничар-љубител на растенија и истражувач на флората на Ирска и Португалија.

## Опис

Висината на растението изнесува 3 до 35&nbsp;cm. Може да поседува само една луковица, но често образува и неколку странични луковици поврзани со мајчинската луковица преку столони.

Кај некои видови постојат два вида на корења: едни кои поаѓаат од средината на стеблата и одат вертикално надолу (корења со позитивен геотропизам) и други кои поаѓаат од рабовите на стеблата и најпрво одат надолу, а потоа хоризонтално, па нагоре (корења со никаков или негативен геотропизам). Корењата од вториот тип ја замотуваат луковицата и образуваат заштитна капсула.

Базалните листови се еден или два, тие се тесни, долги и плоснати, нивната височина обично ја надминува височината на соцветието. Бројот на листови на цветoносачот (педункулата) се движи од еден до десет.

Соцветијата се штитести со мал број на цветови. Цветовите се мали, жолти и ѕвездовидни. Околуцветникот е прост, венчевиден, се состои од шест ливчиња (сегменти) распоредени во два круга. Прашници има шест. Опрашувањето се одвива со помош на инсекти кои ги привлекува нектарот што се собира меѓу основите на прашничките филаменти и ливчињата од околуцветникот.

Плодот е од тип на капсула.

Брзо по цветањето надземниот дел на растението изумира.

Гавранскиот лук се размножува интензивно со помош на луковици кои се образуваат на дното од луковиците, во пазувите на базалните и стеблестите листови, а понекогаш и на приземни пупки.

## Примена

Порано неколку видови се применувале во народната медицина, но исто така и во исхраната.

## Најпознати видови

Подолу следува список на најпознатите видови гаврански лукови:

* *[[Gagea bohemica]]* (Zauschn.) Schult. & Schult.f. 
* *[[Gagea caelestis]]* Levichev
* *[[Gagea calantha]]* Levichev
* *[[Gagea chlorantha]]* (M.Bieb.) Schult. & Schult.f.
* *[[Gagea dschungarica]]* Regel
* *[[Gagea fistulosa]]* Ker Gawl.
* *[[Gagea germainae]]* Grossh.
* *[[Gagea graeca]]* (L.) Irmsch.
* *[[Gagea lutea]]* (L.) Ker Gawl. 
* *[[Gagea minima]]* (L.) Ker Gawl.
* *[[Gagea pedata]]* Levichev
* *[[Gagea popovii]]* Vved.
* *[[Gagea pratensis]]* (Pers.) Dumort. 
* *[[Gagea pusilla]]* (F.W.Schmidt) Schult. & Schult.f.
* *[[Gagea reticulata]]* (Pall.) Schult. & Schult.f.
* *[[Gagea taurica]]* Steven
* *[[Gagea ugamica]]* Pavlov
* *[[Gagea villosa]]* (M.Bieb.) Duby
* *[[Gagea vvedenskyi]]* Grossh.

## Наводи


Категорија:Лилјани
Хлајски јазици

**Хлајските јазици** се основна гранка на поголемото крадајско семејство на јазици што се зборуваат на кинескиот остров Хајнан. Тука спаѓа самиот хлајски јазик (со 600.000 говорници), неговиот дијалект „Камау“, со 60.000 и јазикот Цун, со 80.000 говорници.

## Поврзано
*Ли (народ)

## Белешки


## Наводи
*Weera Ostapirat (2005). Review of Ouyang Jueya, *The Cun Language* (1998). In *Linguistics of the Tibeto-Burman Area* **28** (1) 99ff.http://sealang.net/sala/archives/pdf4/weera2005review.pdf

Категорија:Крадајски јазици
Категорија:Јазици во Кина
Црква „Св. Недела“ - Другово

**Света Недела** — главна селска црква во селото Другово.

Црквата се наоѓа во средишниот дел на селото и околу нејзе се наоѓаат селските гробишта.

## Историја

Црквата била осветена на 9 ноември 1996 година од страна на митрополитот Дебарско-кичевски г. Тимотеј. Фрескоживописот е дело на Бошко Попоски и Владо Димоски од Кичево. Иконостасот го изработил резбарот Сокол од Скопје, а иконостасните икони ги иконописал академскиот сликар Мирослав Крстески.

## Поврзано
* Кичевско архијерејско намесништво
* Втора кичевска парохија
* Другово

## Наводи

## Надворешни врски

Категорија:Другово
Другово
Категорија:Македонската архитектура во 1996 година
Црква „Св. Недела“ - Велгошти

**Света Недела** — понова селска црква во охридското село Велгошти.

## Местоположба

Црквата е сместена на работ во селото Велгошти.

## Историја

Камен-темелникот бил осветен и поставен во 1981 година, а црквата била осветена во 1987 година од страна на митрополитот Дебарско-кичевски г. Тимотеј.

Истата е подигната на место каде што некогаш постоела истоимена постара црква.

## Архитектура

Градбата на црквата претставува еднокорабна сводеста базилика со полукружна олтарна апсида и купола.

### Фрескоживопис
Фрескоживописана е делумно од уметникот Драган Ристески од Охрид, а делумно од Марјан Ристески од село Велгошти.

## Галерија


Податотека:Црква „Св. Недела“ - Велгошти 2.jpg|Помошен објект
Податотека:Црква „Св. Недела“ - Велгошти 3.jpg|Трпезарија
Податотека:Црква „Св. Недела“ - Велгошти 4.jpg|Камбанарија
Податотека:Црква „Св. Недела“ - Велгошти 6.jpg|Влезот
Податотека:Црква „Св. Недела“ - Велгошти 7.jpg|Внатрешноста
Податотека:Црква „Св. Недела“ - Велгошти 8.jpg|Апсидата
Податотека:Црква „Св. Недела“ - Велгошти.jpg|Поглед на црквата


## Поврзано
* Велгошти
* Дебарско-кичевска епархија
* Охридско архијерејско намесништво
* Велгошка парохија

## Наводи

## Надворешни врски

Категорија:Велгошти
Велгошти
Црква „Св. Богородица“ - Македонски Брод

**Света Богордица**  претставува централна катедралска и парохиска црква во Македонски Брод. Црквата е изградена во 1872 година. Иконостасот и иконите се дело на зографот Николај од Крушево, изработени во периодот од 1883 - 1885 година. Делумно е фрескоживописана во 1988 година од страна на зографите Јован и Гоце Милески.

## Наводи

## Галерија



Податотека:Interior-Bogorodica od Brod 02.JPG|Таванска фреска - Исус вседржател
Податотека:Interior-Bogorodica od Brod 04.JPG|Фреска од вророто зографисување -Крштевање Христово



## Надворешни врски

Македонски Брод
Категорија:Цркви во Македонски Брод
Категорија:Дела на Дебарската школа